CELEX: 32004R1256
Language: lt
Date: 2004-05-05 00:00:00
Title: 2004 m. gegužės 5 d. Komisijos reglamentas (EB) Nr. 1256/2004, dėl juodadėmės menkės žvejybos iš laivų, plaukiojančių su Vokietijos vėliava

9.7.2004   
            
            
               LT
            
            
               Europos Sąjungos oficialusis leidinys
            
            
               L 239/3
            
         
      KOMISIJOS REGLAMENTAS (EB) Nr. 1256/2004
   2004 m. gegužės 5 d.
   dėl juodadėmės menkės žvejybos iš laivų, plaukiojančių su Vokietijos vėliava
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93 dėl kontrolės tvarkos taikymo bendrojoje žvejybos politikoje (1) ir ypač į jo 21 straipsnio 3 dalį,
   kadangi:
   
               (1)
            
            
               2003 m. gruodžio 19 d. Tarybos reglamentas (EB) Nr. 2287/2003 2004 metams nustato žvejybos galimybes ir pridėtines sąlygas kai kurių žuvies rūšių išteklių bei žuvies rūšių išteklių grupėms Europos Bendrijos vandenyse, o Europos Bendrijos šalių laivams vandenyse, kur nustatomas leistinas sugaunamos žuvies kiekis, numato juodadėmės menkės žvejybos kvotas 2004 metams (2).
            
         
               (2)
            
            
               Siekiant užtikrinti, kad būtų laikomasi kvotomis nustatytų išteklių žvejybos kiekinių apribojimų, Komisija turi nustatyti, nuo kada laikoma, kad laivas, plaukiojantis su valstybės narės vėliava, jau yra išnaudojęs nustatytą kvotą.
            
         
               (3)
            
            
               Komisijai pateiktais duomenimis, Jūrų žvalgymo tarptautinės tarybos nustatytuose CIEM I, II (Norvegijos žvejybos plotas) žvejybos plotuose su Vokietijos vėliava plaukiojančių arba Vokietijoje registruotų laivų leidžiamas sugaunamas juodadėmės menkės kiekis jau pasiekė 2004 metams skirtas žvejybos kvotas ir Vokietija uždraudė žvejoti šiuos išteklius nuo 2004 m. balandžio 9 d., siekiant užtikrinti, kad šios datos būtų laikomasi,
            
         PRIĖMĖ ŠĮ REGLAMENTĄ:
   1 straipsnis
   Jūrų žvalgymo tarptautinės tarybos nustatytuose CIEM I, II (Norvegijos žvejybos plotas) žvejybos plotuose su Vokietijos vėliava plaukiojančių arba Vokietijoje registruotų laivų sugaunamas juodadėmės menkės kiekis jau pasiekė 2004 metams Vokietijai skirtą sugavimo kvotą.
   Jūrų žvalgymo tarptautinės tarybos nustatytuose CIEM I, II (Norvegijos žvejybos plotas) žvejybos plotuose su Vokietijos vėliava plaukiojantiems arba Vokietijoje registruotiems laivams žvejoti juodadėmes menkes, laikyti sugautas šios žuvies atsargas laivuose, perkauti ir iškrauti tokias šios žuvies atsargas yra draudžiama nuo šio reglamento taikymo pradžios momento.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje. Jis taikomas nuo 2004 m. balandžio 9 d. dienos.
   
      Visas šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. gegužės 5 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 1954/2003 (OL L 289, 2003 11 7, p. 1).
   
      (2)  OL L 344, 2003 12 31, p. 1.